સેપ્ટ, સ્તૂપ અને મલ્ટીમીડિયા જેવી કંપનીઓની કન્સલ્ટિંગ ટીમોનો કોર્પોરેશનમાં દબદબો છે. દર વર્ષે કરોડો રૂપિયાના પ્રોજેકટનું કન્સલ્ટિંગ આ કંપનીઓને સોંપાય છે. હવે સ્વચ્છતા-સફાઇ જેવી રોજબરોજની સામાન્ય બાબતમાં પણ મ્યુનિ. સત્તાવાળાઓ કન્સલ્ટન્ટ નિમશે અમદાવાદના ૭૪ વોર્ડમાં વોર્ડ દીઠ હેલ્થ વિભાગના સ્ટાફનો કાફલો છે. સ્વતંત્ર સોલિડ વેસ્ટ વિભાગ ડોર ટુ ડોરનો કચરો સહિતના ઘન કચરાના નિકાલની વ્યવસ્થા સંભાળે છે. શહેરની ગલીએ ગલીએ થતા કચરાના ઢગલે ઢગલાથી તંત્ર વાકેફ છે. એટલે જો તંત્ર ચાહે તો પોતો નાવીન્યપૂર્ણ પ્રોજેકટ બનાવીને તેનો નાગરિકોના લાભાર્થે સારામાં સારો ઉપયોગ કરી શકે છે. આમ છતાં સ્વચ્છ ભારત મિશન હેઠળના પ્રોજેકટ તૈયાર કરવા કોર્પોરેશન કન્સલ્ટન્ટ નીમશે.